**Pelimoduuli** (myös: **ROM-moduuli**, moduuli, engl. *ROM cartridge*) on kotelon suojaama ROM-piirin ("*read only memory*") sisältävä muovipalikka, joka kytketään useimmiten pelikonsoliin tai tietokoneeseen. Niitä käytetään lähinnä videopelien lataamiseen, joskus myös muunlaisten tietokoneohjelmien käyttöön.

Vuoden 1979 *Star Raiders* -pelin pelimoduuli, jossa pelin nimi on virheellisesti kirjoitettu.
Pelimoduulit syntyivät menetelmänä tukea vaihdettavia peliohjelmia sisäänrakennettujen pelien sijaan. Tällöin kuluttajan ei tarvinnut ostaa kallista laitetta kuin kerran. Pelimoduulit yleistyivät 2. sukupolven pelikonsoleissa.
Myöhemmin pelit siirtyivät halvempiin tallennusvälineisiin kuten levykkeisiin ja optisiin levyihin kuten CD-ROM.

Moduuleissa on toisinaan myös paristovarmennettua SRAM-muistia, mikä mahdollistaa pelitilanteen säilyttämisen. Eräissä tapauksissa moduuleissa on myös apusuorittimia kuten SNES-konsolin Super FX-moduuleissa tai erillisiä äänipiirejä, kuten joissakin MSX:n ja NES:in peleissä.

Varsinaista latausta tallennusmedialta RAM-muistiin ei välttämättä tarvita lainkaan vaan konsoli voi käyttää ROM-moduulilla olevaa ohjelmakoodia suoraan alkuperäisestä sijainnistaan riippuen laitteen teknisestä toteutuksesta. TI-99/4A-tietokoneissa pelimoduuli ei ollut kokonaisuudessaan suoraan järjestelmän väylällä ja moduulille tallennettua ohjelmaa ei voitu käyttää suoraan moduulilta.*lähde?*

Historiaa
---------

Fairchild Channel F oli ensimmäinen vaihdettavia pelimoduuleja tukeva pelikonsoli.
Nintendo 64 oli viimeisiä pelimoduuleja käyttäviä pelikonsoleja.
Varhaisimmissa 1970-luvun pelikonsoleissa oli mukana vain sisäänrakennettuja pelejä logiikkapiireillä, jolloin laitteeseen ei saanut vaihdettua uusia pelejä.

Vuonna 1976 Fairchild Channel F -pelikonsoli alkoi ensimmäisenä tukea vaihdettavia pelimoduuleita.

Moduuliportteja on käytetty myös kolikkopelien järjestelmälevyissä. Pelilaitteiden lisäksi myös monissa 1980-luvulla julkaistuissa mikrotietokoneissa oli moduuliportit. Tällaisia tietokoneita olivat ainakin Commodore VIC-20, Commodore 64, MSX-standardin koneet, Atarin 8-bittiset koneet (400/800/XL/XE), Texas Instruments TI-99/4A sekä IBM PCjr. Kolikkopeleistä ROM-moduuleita hyödynsivät ainakin Capcomin CP System ja SNK:n Neo Geo. 

Koska levykkeet ja C-kasetit olivat halvempia, olivat ne tietokonepeleissä yleisempiä, vaikka koneessa olisikin ollut portti ROM-moduuleille. Kuitenkin esimerkiksi Commodore 64:lle ja MSX:lle ilmestyi lopulta varsin merkittävä määrä pelejä moduulilla. IBM PCjr -tietokoneella joitain hyötyohjelmia, kuten taulukkolaskentaohjelma *Lotus 1-2-3*, myytiin sellaisessa muodossa, että osa ohjelmasta ladattiin moduulilta, osa levykkeeltä.

Ensimmäinen CD-ROM-levyjä käyttänyt konsoli oli PC Enginen lisälaite, joka julkaistiin vuonna 1989. Ensimmäinen PlayStation (1994) ja Sega Saturn (1994) tekivät CD-ROM-levyistä lopullisesti pelikonsolien käytetyimmän tallennusvälineen. Nintendo 64 (1996) jatkoi kuitenkin vielä ROM-moduuleiden käyttöä, mitä pidettiin yhtenä syynä sen odotettua heikompaan menestykseen. Nintendo GameCube-konsolissa myös Nintendo siirtyi halvemman optisen median käyttöön.

ROM-moduuleiden käyttö jatkui kauemmin kädessä pidettävien konsolien käsikonsolien puolella. Eräissä pelilaitteissa kuten Nintendo Switch, Nokia N-Gage ja PlayStation Vita aiemmat tekniikat on korvattu Flash-muistiin perustuvalla muistikorttitekniikalla.

Vanhoista konsoleista on julkaistu myös uusia "retroklassikko"-versioita, joissa on vaihtelevasti tukea alkuperäisille pelimoduuleille.

Vertailu
--------

Muihin pelimedioihin verrattuna pelimoduuli on nopeampi latautumaan, mutta tallennuskapasiteetti on pienempi verrattuna muihin vaihtoehtoihin. C-kasetilla olleiden pelien latailua saattoi joutua odottamaan 20 minuuttia ja levykeaseman kanssa latausajat olivat muutamien minuuttien luokkaa, joten latausajan puute oli 1980-luvulla huomattava etu. Moduulit ovat myös huomattavasti luotettavampia kuin levykkeet, C-kasetit ja CD-levyt ja rikkoontuvat harvemmin.

Kuvia
-----

* Commodore 64-tietokoneen Simon's BASIC ohjelmointikieli ROM-moduulilla.Commodore 64-tietokoneen *Simon's BASIC* ohjelmointikieli ROM-moduulilla.
* Goonies -pelimoduuli Philipsin MSX-tietokoneessa.Goonies -pelimoduuli Philipsin MSX-tietokoneessa.
* Sega Master Systemin pelimoduuleita.Sega Master Systemin pelimoduuleita.
* Nintendo 64:n pelimoduuli avattuna.Nintendo 64:n pelimoduuli avattuna.
* Atarin 8-bittisiin tietokoneisiin sopiva Pac-man -pelimoduuli.Atarin 8-bittisiin tietokoneisiin sopiva Pac-man -pelimoduuli.
* Vertailu Nintendo 3DS:n vanhasta ja uudesta taaksepäin yhteensopivasta moduulista.Vertailu Nintendo 3DS:n vanhasta ja uudesta taaksepäin yhteensopivasta moduulista.

Luettelo moduulia käyttävistä laitteista
----------------------------------------

Amstrad
* Amstrad GX4000

Atari
* Atari 2600
* Atari 5200
* Atari 7800
* Atari XEGS
* Atari Lynx
* Atari Jaguar

Bandai
* WonderSwan
* WonderSwan Color

Casio
* Casio PV-1000

Coleco
* ColecoVision

Commodore
* Commodore 64
* Commodore 64 Games System
* Commodore VIC-20

Fairchild Semiconductor
* Fairchild Channel F

IBM
* IBM PCjr

Mattel
* Intellivision

NEC
* PC Engine
* TurboExpress

Nintendo
* NES/Famicom (myös kloonit kuten Terminator)
* SNES/Super Famicom
* Nintendo 64
* Game Boy
* Game Boy Color
* Game Boy Advance
* Nintendo DS
* Nintendo 3DS
* Nintendo Switch
* Pokémon mini
* Virtual Boy

Nokia
* N-Gage

Sega
* Sega SG-1000
* Sega Master System
* Sega Mega Drive
* Sega Game Gear
* Sega 32X
* Sega Nomad
* Sega Saturn

SNK
* Neo Geo
* Neo Geo Pocket
* Neo Geo Pocket Color
* Neo Geo X

Sony
* PS Vita/PlayStation TV

Texas Instruments
* TI-99/4A

Hyötyohjelmat
-------------

Peliohjelmien lisäksi myös eräitä hyötyohjelmia kuten taulukkolaskentaohjelma *Lotus 1-2-3* on myyty ROM-moduuleilla eräille alustoille.

Katso myös
----------

* Levyke
* C-kasetti
* CD-ROM
* muistikortti

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Pelimoduuli**.
* Eri moduulityyppejä (englanniksi)

Lähteet
-------

1. 1 2 3 4  Benj Edwards: The Untold Story Of The Invention Of The Game Cartridge Fast Company. Viitattu 4.4.2017.
2. ↑  Mark Christian: Saved, But Not Forgotten *tedium.co*.  21.2.2019. Viitattu 14.1.2023. (englanniksi)
3. ↑  Orland, Kyle: Obituary: Fairchild Channel F Creator Jerry Lawson *Gamasutra*.  11.5.2011. Viitattu 14.7.2011. (englanniksi)
4. ↑  Shaun Nichols: IBM PCjr STRIPPED BARE: We tear down the machine Big Blue would rather you forgot  22.3.2014. The Register. Viitattu 11.4.2018.
5. ↑  Donald B. Trivette: Lotus 1-2-3 For IBM PCjr  heinäkuu 1985. Compute!. Viitattu 11.4.2018.
6. ↑  Panasonic GameQ SL-GC10 GameCube+DVD Pelit. Viitattu 13.4.2017.
7. ↑  Nintendo tuo 8-bittisen NES-klassikkokonsolin takaisin miniversiona HS.fi. Viitattu 13.4.2017.
8. ↑  Cook, Karen. "Jr. Sneaks PC into Home", *PC Magazine*, 1984-03-06, p. 35. Luettu 2018-04-11.